L'Abergement VD

L'Abergement estas komunumo en la distrikto Vaŭda Nordĵuraso en Kantono Vaŭdo, Svislando. Ĝi havis 238 loĝantojn je la 31-a de decembro 2012.

 Geografio 
La komunumo L'Abergement situas en la Ĵurasa Montaro proksimume 12 kilometrojn okcidente de la distriktĉefurbo Yverdon-les-Bains ĉe la limo al Francio. Sur alteco de 1460 m s.m. sur la kresto de la monto Suchet situas la plej alta punkto de la komunuma teritorio. La komunumo konsistas el la vilaĝoj L'Abergement kaj Vailloud kaj diversaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 5,78 km², de kiuj 48,3% estas kovritaj de arbaro, 45,7% servas por agrikulturo kaj 5,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo L'Abergement limas en nordo al Rances, en oriento al Sergey, en sudo al Les Clées, en okcidento al Lignerolle, en nordokcidento al Jougne (Franĉkonteo, Francio), kaj en nordnordokcidento al Baulmes.

 Trafiko 
L'Abergement situas flanke de la gravaj trafikvojoj. Tra la komunumo pasas konekta vojo de Les Clées al Baulmes. Alia vojo kondukas de L'Abergement tra Sergey al Montcherand. La plej proksima alveturejo al la svisa aŭtovojo A9 situas du kilometrojn sude de la komunumo en Les Clées. Pere de poŝtaŭtolinio de VD al Vallorbe la komunumo estas konektita al la publika transportreto.

 Historio 
Sur la ebenaĵo Planche Permis ekzistas megalitoj el la neolitiko. Dum mezepoko L'Abergement apartenis al la Senjorujo Les Clées. Sub la berna regado de 1536 ĝis la Helveta Revolucio de 1798 L'Abergement apartenis al la tribunalo Rances et Valeyres de la Subvoktejo Les Clées en la Kamparvoktejo Yverdon. Post la revolucio ĝi apartenis ĝis la 31-a de decembro 2007 al la Distrikto Orbe, kiu tiam surbaze de la administra reformo de 2006 estis integrita al la nova Distrikto Vaŭda Nordĵuraso.Fonto: Anne Rochat-Morel: L’Abergement en Historia Leksikono de Svislando (2009-06-18)

 Vidindaĵoj 
Vidindas la pentritaj vitroj de la laŭzana artisto Eugène Grasset en la preĝejo de L'Abergement.

 Vidu ankaŭ 
 Aliaj lokoj kun la nomo L'Abergement

 Notoj kaj referencoj 


 Eksteraj ligiloj 

 Oficiala retejo de la komunumo L'Abergement